Diari Oficial de la Generalitat Valenciana


Sumari del DOGV 8270, del 10-04-2018 (2018/3191)

RESOLUCIÓ de 27 de març de 2018, del Rectorat, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8270

Data del DOGV
:   10-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3191


Data del document
:   27-03-2018

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 27 de març de 2018, del Rectorat, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2018/3191]  
L'article 20 de la Llei orgànica 15/1999, de 13 de desembre, de protecció de les dades de caràcter personal, preveu que la construcció, modificació o supressió dels fitxers de les administracions públiques només poden fer-se per mitjà de disposició general publicada en el Boletín Oficial del Estado o diari oficial corresponent.  
El Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat mitjançant el Reial decret 1720/2007, de 21 de desembre, va introduir, a través dels articles 53 i 54, algunes consideracions pel que fa a la forma i contingut de la disposició, i destaca la necessitat d'especificar el sistema de tractament del fitxer, que pot ser automatitzat, no automatitzat o parcialment automatitzat.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació dels fitxers que s'indiquen en els annexos I i II d'aquesta disposició.  
  
Segon  
Els fitxers que recullen els annexos d'aquesta resolució estan sota el control i supervisió dels responsables interns que es detallen en els annexos per a cadascun d'ells. Es regeixen per les disposicions generals de la Universitat en matèria de tractament de dades personals i per les instruccions establertes per aquests responsables. En tot cas, estan sotmesos a les normes legals i reglamentàries de rang superior que els siguen d'aplicació.  
  
Tercer  
Per a garantir la seguretat de les dades de caràcter personal dels fitxers esmentats en els annexos i assegurar-ne la utilització segons les finalitats per a les quals van ser recollides, els responsables interns indicats en l'annex han d'adoptar les mesures necessàries d'índole tècnica i organitzativa.  
  
Quart  
Els drets d'accés als fitxers esmentats, així com els altres que la llei reserva a les persones afectades pels tractaments de dades de caràcter personal, les poden exercir les mateixes persones davant del responsable intern que en l'annex s'indica, en la forma reglamentària establerta. Aquest és el responsable de traslladar les sol·licituds a la Secretaria General, la qual adoptarà la resolució que corresponga.  
  
Cinqué  
En els casos en què es preveja la necessitat de comunicar dades personals a tercers, els responsables interns dels tractaments han d'obtenir l'autorització de la Secretaria General, a través del mecanisme intern establert, i han d'advertir expressament als cessionaris de la seua obligació de dedicar les dades exclusivament a la finalitat per a la qual se cedeixen.  
  
Sisé  
Quan el tractament de les dades personals deixe de ser necessari, el responsable intern del fitxer ha d'instar-ne la supressió i establir la destinació que es donarà a les dades o, si s'escau, les previsions que s'adopten per a la seua destrucció.  
  
Seté  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Castelló de la Plana, 27 de març de 2018.- El rector: Vicent Climent Jordà.  
ANNEX I  
Curs olimpiada física COF  
  
Tipus de resolució.  
Creació.  
Finalitat i usos previstos.  
Establir relació amb futurs estudiants de Ciències Experimentals i preparar la fase local de l'olimpíada de física (educació i cultura).  
Origen de les dades.  
Col·lectiu: estudiants; professorat de Secundària.  
Procedència: la mateixa persona interessada o el seu representant legal.  
Procediment de recollida de dades: formularis web.  
Estructura bàsica del fitxer.  
Tipus de dades: de caràcter identificador (nom i cognom); acadèmics i professionals.  
Sistema de tractament: automatitzat.  
Cessions o comunicacions de dades que es preveuen.  
No es preveuen.  
Transferències internacionals previstes a tercers països.  
No es preveuen.  
Òrgan responsable.  
Universitat Jaume I.  
Serveis Centrals.  
Secretaria General.  
Responsable intern del tractament.  
Departament de Física.  
Servei o unitat davant del qual es poden exercir els drets d'accés, rectificació, cancel·lació i oposició.  
Departament de Física. Escola Superior de Tecnologia i Ciències Experimentals. Universitat Jaume I. Avinguda de Vicent Sos Baynat, s/n. E-12907 Castelló de la Plana. Espanya. Tel. +60 939 579 889. Adreça electrònica: ecy-cvo@spc.ck  
Nivell de mesures de seguretat.  
Bàsic, en aplicació del previst en l'article 81.1 del RD 1720/2007.  
  
  
  
ANNEX II  
Leere  
  
Tipus de resolució.  
Creació.  
Finalitat i usos previstos.  
Investigació en economia experimental desenvolupada en el LEE (finalitats històriques, estadístiques o científiques).  
Origen de les dades.  
Col·lectiu: sol·licitants.  
Procedència: la mateixa persona interessada o el seu representant legal.  
Procediment de recollida de dades: formularis web.  
Estructura bàsica del fitxer.  
Tipus de dades: dades de caràcter identificador (NIF/DNI, nom i cognom, adreça, telèfon, correu electrònic); característiques personals; acadèmiques i professionals.  
Sistema de tractament: mixt.  
Cessions o comunicacions de dades que es preveuen.  
No es preveuen.  
Transferències internacionals previstes a tercers països.  
No es preveuen.  
Òrgan responsable.  
Universitat Jaume I.  
Facultat de Ciències Jurídiques i Econòmiques.  
Grup d'investigació en Economia Experimental i Computacional-047.  
Responsable intern del tractament.  
Grup d'investigació en Economia Experimental i Computacional-047.  
Servei o unitat davant del qual es poden exercir els drets d'accés, rectificació, cancel·lació i oposició.  
Grup d'investigació en Economia Experimental i Computacional-047. Facultat de Ciències Jurídiques i Econòmiques, Universitat Jaume I. Avinguda de Vicent Sos Baynat, s/n. E-12567 Castelló de la Plana. Espanya. Tel. +84 726 977 253. Adreça electrònica:   
ppmoglu@iel.zq  
Nivell de mesures de seguretat.  
Bàsic, en aplicació del previst en l'article 81.1 del RD 1720/2007.